ఆ వడ్డీరేట్లలో కోత సరైందే..
- సమర్థవంతమైన ఆర్థిక వ్యవస్థకు ఇది అవసరం
-  ఆర్థిక మంత్రి అరుణ్‌ జైట్లీ
న్యూఢిల్లీ: ఆడ పిల్లలు, వృద్ధులతో పాటు పేదలకు ఆసరాగా నిలుస్తున్న పలు చిన్న మొత్తాల పొదుపు పథకాలపై వడ్డీరేట్లను తగ్గిస్తూ తీసుకున్న నిర్ణయాన్ని సర్కారు మరోమారు సమర్థించుకొంది. ఈ చర్య వల్ల స్తబ్దుగా ఉన్న ఆర్థిక వ్యవస్థ మరింత సమర్థమంతంగా మారేందుకు వీలు పడుతుందని ఆర్థిక మంత్రి అరుణ్‌ జైట్లీ తెలిపారు. శుక్రవారం ఇక్కడ జైట్లీ విలేకరులతో మాట్లాడుతూ వడ్డీరేట్లను తగ్గించిన తరువాత కూడా ఆయా పథకాల వడ్డీరేట్లు ఎక్కువగానే ఉన్నట్లు తెలిపారు. ప్రస్తుత స్థాయుల వద్ద కూడా వడ్డీరేట్లు ప్రపంచంలోనే అధికమని వెల్లడించారు.
అది చాలా పాత్ర సూత్రము..
 చిన్నమొత్తాలపై పెద్ద వడ్డీ అనేది చాలా పాత సూత్రమన్న జైట్లీ ఇది గత కొన్ని సంవత్సరాలుగా కొనసాగుతూ ఇస్తోందని అన్నారు. వీటికి ఎక్కువ మొత్తంలో వడ్డీని ఇవ్వడం అనేది వడ్డీరేట్లలో సర్కారు సబ్సిడీని సూచిస్తుందని వివరించారు. పలు ప్రభుత్వ రంగ పథకాల వడ్డీని మార్కెట్‌ వర్గాలు నిర్ణయిస్తున్నాయని ఆయన అభివర్ణించారు. బాగా విస్తరిస్తున్న వీటికి ప్రభుత్వ బడ్జెట్‌ నుంచి నిధులను కేటాయించాల్సి వస్తోందని అన్నారు. దేశంలో ప్రస్తుత ఆర్థిక పరిస్థితులు రుణ వితరణ వడ్డీరేట్లను తగ్గించేందుకు, డిపాజిట్‌ రేట్లు పెంచేందుకు ఏ మాత్రం అనుమతించేలా లేవని అన్నారు. ఆర్థిక వ్యవస్థను మరింత సమర్థవంతంగా మార్చేందుకే తాము కఠిన నిర్ణయాలను తీసుకుంటున్నట్లుగా జైట్లీ తెలిపారు.
వడ్డీ 12-13 శాతానికి చేరువవుతోంది..
 ప్రభుత్వ సెక్యూరిటీలపై చెల్లిస్తున్న వడ్డీరేట్లు గత కొన్ని నెలలుగా తగ్గుతూ వచ్చిన సంగతిని ఆయన గుర్తు చేశారు. గతంలో వీటిపై వడ్డీరేట్లను వార్షిక ప్రాతిపదికన నిర్ణయించేవారని.. కానీ ప్రస్తుతం మార్కెట్లో ఒడుదొడుకులు పెరిగిన నేపథ్యంలో వీటిపై వడ్డీరేటును త్రైమాసిక ప్రాతిపదికన నిర్ణయిస్తున్నట్లు తెలిపారు. ఇప్పటికీ 'టాక్స్‌ప్ర'˜ీ బాండ్లపై 8.1 శాతం వడ్డీని చెల్లిస్తున్నట్లు మంత్రి వివరించారు. పన్ను స్లాబ్‌ను కూడా దీనికి కలుపుకుంటే ఇది 12-13 శాతానికి చేరే అవకాశం ఉన్నట్లు తెలిపారు. ఇది ప్రపంచంలోనే అత్యధికమని ఆన విశ్లేషించారు.
మీ స్నేహితులకు రికమెండ్ చెయ్యండి